b"\n_START_ARTICLE_\nFi\xc3\xb3dor Kudriaixov\n_START_SECTION_\nCarrera en equips\n_START_PARAGRAPH_\nNascut a Irkutsk Oblast,\xc2\xa0Kudriaixov va jugar pel FK Sibiryak, Bratsk. El 2004, mentre jugava per la selecci\xc3\xb3 siberiana, va cridar l'atenci\xc3\xb3 a Sergei Shavlo, que era un observador de l'Spartak Moscou en aquell temps. Despr\xc3\xa9s de jugar per la reserva de l'Spartak, va debutar en un partit de la temporada 2006. En la seg\xc3\xbcent temporada,\xc2\xa0Kudriaixov va esdevenir titular del primer equip de forma inesperada despr\xc3\xa9s de la cessi\xc3\xb3 de Clemente Rodr\xc3\xadguez._NEWLINE_El 2008\xc2\xa0Kudriaixov va jugar pel FK Khimki cedit des del juliol fins al desembre. L'agost de 2010 va ser cedit al FK Tom Tomsk. Tamb\xc3\xa9 va ser cedit al FK Krasnodar pel FK Spartak Moscou._NEWLINE_L'1 de febrer de 2012 va fallar un penal en la tanda de penals contra l'equip noruec Rosenborg BK, i la tanda de penals va acabar 10-9 amb un derrota pel FK Spartak Moscou. Aquest va ser el segon partit del torneig amist\xc3\xb3s Copa del Sol.\n_START_SECTION_\nCarrera internacional\n_START_PARAGRAPH_\nVa ser convocat per la selecci\xc3\xb3 professional russa l'agost de 2016 per partits contra Turquia i Ghana. Va debutar contra Turquia el 31 d'agost de 2016._NEWLINE_L'11 de maig de 2018 va ser incl\xc3\xb2s a l'equip ampliat de la selecci\xc3\xb3 russa per la Copa del M\xc3\xb3n de Futbol de 2018. El 3 de juny de 2018 va ser incl\xc3\xb2s a l'equip definitiu."